PÖÖRDEPUNKT
Tere tulemast vaatama Pöördepunkti! Olen saatejuht Muyiwa.
Täna kohtume humoorika mehe, Michael Jr-ga,
kes kasutab oma koomiku andi, et tuua lootust allasurutuile.
Lisaks näeme üht ja ainust Kathy Edwards'i ja tema uut seeriat.
Esmalt, domineerivad naised hakkavad mõjutama Hiinat.
Paljud paarid otsustavad abordi kasuks, kui saavad teada, et ootavad tüdrukut.
Selline arengusuund on aga muutumas,
sest Hiina näeb selle negatiivset mõju ühiskonnale -
milleks on naiste alarahvastatus.
Vanemad teevad naljakaid asju, et näha oma laste naeratust.
Ja milline naeratus neil on!
Tema on minu elu rõõm.
Kui Li Hai Ying koos abikaasaga kaks aastat tagasi teada sai,
et nad ootavad perre tütart, rabas see neid jalust.
Hiina kultuur soosib pigem poisslapsi, tüdrukute puhul tehakse sageli aborti.
Meie nii ei teinud.
Kristlased Zhu ja Li Hai ei ole üksi.
Üha enam Hiina peresid on hakanud taas üle vaatama seisukohti,
mis eelistavad poisse tüdrukutele.
Poisid on soovitud, kuna nad toetavad
ja hooldavad vanaduspõlves oma vanemaid.
Ka on poistel paremad väljavaated leida töö ja elatada ennast.
Aga inimeste suhtumine sellesse on muutumas.
Eriti suhtumine naise rolli ühiskonnas
ja nende võimekusse saada hakkama meeste kultuuris.
Mul on siin linnas oma äri ja ma suudan oma peret ülal pidada.
Täna omandab rohkem naisi hariduse ja neil läheb töömaastikul hästi.
Zhu perele ja paljudele teistelegi peredele
tähendab tüdruk rahaliselt suurt kokkuhoidu.
Poja puhul on vanemad kohustatud soetama talle enne abiellumist korteri
ja enne seda lisanduvad veel koolituse ja muud kulud.
Hiinas ostetakse lapse sünni puhul traditsiooniline rõivastus.
Siin on näide tüdruku ja poisi riietusest.
Idee tütarde sünnitamisest suurtes linnades levib,
näiteks Pekingis ja mujal.
Maapiirkondades aga soovib valdav enamus ikkagi poega.
Kuna traditsiooniline eelistus saada poisslapsi, on endiselt tugev,
teevad naised tüdrukute puhul endiselt aborti, eriti maapiirkondades.
Tulemuseks on drastiline sooline tasakaalutus.
Vastuoluline ühe lapse poliitika on tekitanud olukorra,
kus mehi on rohkem, kui naisi.
Valitsuse püüe hoida sündimus madalal tasemel, on õnnestunud,
kuid tagajärjed sellele sotsiaalsele katsele on laastavad.
Valitsus hindab, et 20 aasta pärast on Hiinas
üle 24 miljoni vallalise, abiellumise eas mehe,
kes ei suuda leida endale abikaasat.
Mõnedes piirkondades on meeste ja naiste suhteline arv nii terav,
et naabermaalt minnakse röövima kaasat, keda sunnitakse siis Hiinas abielluma.
Ühe lapse seadus perekonnas on midagi, mis vajab muutmist.
Peaksime muutma inimeste vaatenurka vaid soovitud poisslaste osas.
Hiina valitsus püüab samm-sammult probleemi lahendada.
Suurlinnades vähendati kahte või enam last soovivate rikaste perede trahve.
Arutatakse ka ühe lapse poliitika muutmist 5 a pärast.
See oleks meeldiv uudis Zhu Mei En vanematele,
kelle ootused perekonnale on muutunud.
Praegu ma teisele lapsele ei mõtle,
aga paari aasta pärast oleks kindlasti tore,
kui see võimalus oleks olemas.
Praegu aga oleme Jumalale väga tänulikud väikse tütre eest.
24 miljonit poissmeest!
Kui me saate toimetajad hakkavad jälle kurtma,
et pole mehi, kellega abielluda, soovitan neil minna Hiinasse.
Järgmiseks, Kathy Edwards on loonud uue seeria nimega "Mõtle korraks".
Soovime saada võtit,
kuidas erinevate küsimustega elus hakkama saada.
Täna jagab Kathy meiega tarkust, kuidas ületada depressiooni.
"Ma ei tahaks kuidagi voodist tõusta." Oled sa kunagi nii tundnud?
Suurem osa inimesi on seda kogenud,
kuid mõned ärkavad selle mõttega iga päev.
Depressioon on reaalne asi.
Iga 40 sekundi järel sooritab maailmas keegi enesetapu.
Iga päev, iga minut leiab keegi, et lootust ei ole
ning et elu pole elamist väärt.
Tõde on aga see, et sinu elu on elamist väärt.
Igal päev üles ärgates, on lootus olemas.
Võib tunduda, et pole lootust, aga see on vaid näiline,
sest tegelikult on teisiti!
Kas oled kuulnud ütlust: "Sa ei näe puude taga metsa"?
Kui seisad puude keskel, siis sa näed vaid puid.
Et näha tervikut ja seda, kuidas asjad on omavahel seoses,
pead sa tõusma puude kohale.
Sama asi on ka sinu elus:
et tulla välja depressioonist, pead olema üle oma olukordadest.
Piibel on hüppelauaks sellele.
Kui vaatad ainult sellele, mida näed,
ei näe sa kunagi elu muutvat lootust, mis sulle on antud.
Õppides Piiblist, mida Jumal sinu kohta ütleb,
tõstab see sind üles meeleheitest ja annab sulle lootuse, kui avastad tõe.
Meie silmad näevad fakte, aga Jumala Sõna on tõde.
Uuri välja, mida Jumala Sõna ütleb su olukorra kohta ja hoia kinni tõest.
Tõde hoiab, et faktid ei saaks meid murda.
Piibel ütleb nii: "Te tunnetate tõe ja tõde teeb teid vabaks."
Mõtle korraks!
Mõned kasulikud mõtted, et saada depressioonist üle.
Mõtle sellele!
Pärast pausi tuleb stuudiosse meie toimetaja Erica Linney.
PÖÖRDEPUNKT
"Kui nisuiva ei lange maasse ega sure, siis see jääb üksi,
aga kui see sureb, siis see kannab palju vilja.
Kes oma elu armastab, see kaotab selle,
ja kes oma elu vihkab selles maailmas,
see hoiab selle igaveseks eluks.” Johannese 12:24-25
Tere tulemast tagasi! Minuga on siin Erica Linney. Tere!
Mulle meeldib su soeng. On see päris? - Muidugi mõista.
Sa intervjueerisid üht härrasmeest, kel' on u sama palju juukseid kui mul.
Jah, aga ta on palju naljakam kui sina.
Nagu näed, meile meeldib naerda siin
ja ka Michael Junior paneb inimesed naerma,
aga see on ka tema elu missioon.
Öeldakse: "Naer on terviseks!"
1. klassi õpilane tuleb koju ja teatab, et homme tuleb kooli fotograaf.
Ema: "Aga need fotod on väga kallid. Ma võiks teist ise pilti teha!"
Pildistamisele võis kaasa võtta kaisukaru või roosi,
et fotot veidi isikupärastada.
Ema: "Kuna meil raha vähe, võta õde ja vend kaasa -
saabki kõik lapsed korraga pildistatud!"
Michael Jr. on stand up-koomik, kes ühel õhtul esineb komöödiaklubis
ja teisel õhtul läheb kirikusse sama asja tegema.
Tere tulemast saatesse, Michael Jr!
Tore on olla Pöördepunktis!
Pööran nüüd.
Sinu komöödia on alati olnud puhta huumorimeega.
Miks otsustasid just nii?
Kui olin 15 a, sõlmisime sõbraga kokkuleppe, et me ei vannu enam,
kuigi ma ei teadnud midagi Jeesusest ega Jumalast.
Kui juhtus, et üks meist vandus, siis teine andis ühe võmmu.
Mulle ei meeldinud need võmmud, seega lõpetasin vandumise ja nii see läks.
Kui umbes 4 aastat hiljem koomikuna alustasin,
oli loomulik osa minust mitte vanduda.
Tagantjärele vaadates oli see Jumala töö minu sees,
sest inimlikult polnud põhjust mittevandumiseks.
Kui oleksin hakanud koomikuna vanduma,
oleks hiljem olnud suur töö sellest lahti saada.
Aga Jumal juba nägi seda ette ning avitas mind juba varem.
Alguses üks kuulus koomik tutvustas sind teisele
ja nii su karjäär algas.
Siis sai sinust kristlane. Kuidas see muutis sinu koomikat?
Kord, kui üks koguduse pastor nägi mind ja ütles:
"Sul on puhas huumorimeel, kas tahaksid tulla minu kirikusse?",
olin väga üllatunud.
Mõtlesin, kas komöödiat võib üldse kirikus teha?
Mäletan üht korda, kui ma naersin kirikus,
mille peale vanaema näpistas ja pigistas mind.
Seega oli kummaline mõelda, et esitaksin meelelahutust kirikus.
Seda sama, mida olen teinud klubides.
Olin üllatunud. Ei teadnud, et kristlased oskavad naerda.
Tänapäeval, kõik teavad seda. See pole mingi jube asi.
Kui mõned mu sõbrad usklikuks said, siis nende hääl muutus.
Tavavestluses oli kõik normaalne, aga Jumalast rääkides hääl muutus.
Ma ei saanud aru, miks see nii oli, aga see tekitas kõhedust.
Teiseks olid väga ootamatud palvehetked. Keset jutuajamist tuli mingi palvehetk.
Mõistsin, et kõik kristlased võivad olla veidi omamoodi - hirmutavad,
aga vahel mõned lähevad sellega liiga kaugele.
Sinult ilmus DVD plaat komöödiaga, nimeks "Vähem käidud tee".
See on omamoodi misjonipõld, mõeldud kodututele, HIV haigetele jne.
Mis inspireeris sind seda tegema?
Mulle meeldib inimesi naerma panna.
Kord ma palvetasin klubis enne esinemist
ja Jumal muutis mu mõtlemist komöödia tegemisest.
Koomikuna tahad inimesi naerma panna,
aga Jumal ütles mulle: "Anna neile võimalus naerda."
See muutis minu jaoks kõik.
Sel õhtul klubist väljudes, jagasin autogramme nagu tavaliselt
ja vaatasin teisele poole tänavat ning nägin kodutut meest.
Ma pole seal kunagi kodutuid näinud.
See ei tähenda, et teda polnud seal kunagi olnud,
vaid seda, et mu tähelepanu oli varem muudel asjadel.
Mõtlesin, kuidas ma saan anda kodutule võimaluse naerda.
Tõesti, see sai sädemeks mu DVD väljaandmisel.
Oli see hirmutav püüda HIV patsiendid naerma panna?
See oli tõesti hirmutav, sest ma teadsin nende lugusid.
Olin ju vaadanud neile otsa...
Eriti veel üks kindel daam, kes hakkas nutma, kui oma lugu rääkis,
aga mina olin esimene inimene, kes nutma hakkas.
Nutsime koos, aga tema mind ei näinud, sest juhatasin kõike.
Tunnike hiljem andsin neile juba võimaluse naerda.
Lastekaitseameti juures oli üks väike poiss, keda ema väärkohtles.
Ta kandis alati Ämblikmehe kostüümi ja varjas nii oma hirmu.
Tund hiljem istus seesama poiss mu komöödia ajal publiku seas esireas.
Pidin tegema nalju. Mõtlesin, kas oskan seda teha tema olukorrast lähtuvalt.
Inimesed naersid mu naljade üle ja korraga väike poiss võttis maski maha,
tutvustas end mulle ja hakkas minuga rääkima.
Olin hämmingus asjaolust, et naer võib kedagi nii muuta,
et ta võtab sõna otseses mõttes maski maha
ja tunneb end ka nii turvaliselt.
See on kasvatanud mind koomikuna ja ma olen mõistnud,
et küsimus pole selles, mida saan võtta, vaid selles, mida saan anda inimestele.
Erica, näib, et sul oli väga lõbus temaga vesteldes.
Ta pole mitte ainult ülimalt humoorikas, vaid ta aitab ka inimeste elusid muuta.
Inimesed saavad osa tema etteastetest ja annavad oma elud Jumalale.
Ta räägib oma DVD-l, kuidas ta läheb HIV-patsientide juurde komöödiat tegema,
kuidas jõuab väärkoheldud lasteni.
Seega tema teenimine pole ainult naljad.
Piibel ütleb ka, et naer on kui ravim. Michael annab ka ravimit inimestele.
Kuidas me saaks tema kohta rohkem teada?
Ekraanil kuvatud lingilt on võimalik leida kogu asjakohane teave.
Jätkame hetke pärast.
"Kes valmistab maale vihma, kes laseb tärgata rohu mägedele,
Issandal on hea meel neist, kes teda kardavad,
kes loodavad tema helduse peale." Psalm 147:8,11.
Meredith läks vaatama oma 8-päevast tütart hällis,
kui sai äkki ulatusliku südamerabanduse.
Parameedikud tegid kõik selleks, et teda elustada,
aga Meridith'i abikaasa oli see, kelle tegevuse tulemusena ta ellu jäi.
2008 suvel oli Jonathan ja Meridith Parker'il
palju põhjust tähistamiseks.
Neile sündis 24. juunil 2008 tütar Olivia.
Kuid 8 päeva pärast lapse sündi tabas nende peret tragöödia.
Oli tavaline õhtu. Panime lapse magama. Kell oli umbes 23.30.
Heitsime voodisse, aga hetke pärast hakkas tita nutma.
Tõusime üles, et beebit vaatama minna.
Meredith tuli minu järel ja ütles, et ta pulss hakkas kiirenema.
Hetke pärast tekkis tal mingi hoog ja ta silmas olid pahupidi peas.
Ta langes tagasi voodisse ja hakkas õhku ahmima.
Mõni hetk hiljem lakkas ta hingamast ja ta nahk hakkas tõmbuma lillaks.
Väljaõppinud politseina alustas mees elustamist ja helistas hädaabi numbril.
"Mu naine ei hinga, palun saatke kiirabi."
8 minuti pärast saabus kiirabi.
Kohale jõudes, leidsime Meredith'i magamistoas põrandal.
Ta pulss oli olematu ja ta ei hinganud.
Panime talle hapnikumaski ja manustasime tilgutiga ravimeid.
Püüdsime hingamist 3-4 korda taastada, aga edutult.
6-8 min oli möödunud hetkest, kui saime hakata teda elustama.
Sel juhul on ellujäämise võimalus vähem kui 10 protsenti.
Vaatasin oma naist seal ja üks mõte sähvatas mulle pähe -
ma võin istuda seal ja teha mitte midagi või ma võin teha midagi.
Parameedikud elustasid teda ja mina võidsin teda õliga ja palvetasin.
Tundsin, kuidas Jumal juhtis mind, et tooksin Piibli.
Panin Piibli ta jalgade juurde ja ütlesin:
"Jumal, Sinu Sõna on elu, ma vajan Sinu imet."
Ma lihtsalt uskusin, et see Jumal Piiblis, kes valas oma vere minu eest,
toob elu ka sellesse olukorda.
Kui mees tõi Piibli, puudutas ta jalgu ja palvetas,
taastusid nii naise pulss kui ka hingemine.
See polnud vähimalgi moel tingitud meditsiinilisest abist,
kui meie ainult elustasime.
Usume, et see oli tõesti ime.
Kopter viis ta kohe haiglasse.
Arstid tegid kindlaks,
et vaatamata eelnevate südameprobleemide puudumisele,
oli Meredith'il ulatuslik südameatakk.
Arstid kinnitasid, et vereringe funktsioneerib,
kuid aeg, mis ta oli ilma hapnikuta, ei saa kindlustada talle elu.
Palusin eestpalvet meie mõlemate vanematelt.
Nad hakkasid palvetama ja seda sõna levitama.
Palvesoov levis kiiresti ja peagi jõudis see igasse maailmajakku,
ning inimesed palvetasid imet, et Meredith võiks terveks saada.
Arstid püüdsid valmistada Jonathani ette halvimaks.
Ka hoiatasid, et kui Meredith jääbki ellu, ilmneb tal ulatuslik ajukahjustus.
Oodates haiglas, küsisin Jumalalt: "Mida ma teen ilma oma abikaasata?
Mida mu tütar, 8 päevane laps, teeb ilma oma emata?"
Võtsin oma Piibli kolm korda päevas ja lugesin seda 40-60 min.
Võtsin oma naise märkmed kirjakohtade ja palvetega
ning nutsin, palvetasin ja lugesin kirjakohti.
Neljapäeva hommikul, enne kui teda vaatama läksin,
istusin ooteruumis, hoides käes oma Piiblit ja avasin selle.
Tundsin, kuidas Issand tahtis rääkida selle olukorra kohta.
Avasin Piibli Hoosea 6. peatükist esimesed 3 salmi, mis ütlevad:
"Tulge, pöördugem Issanda poole, sest ta on meid murdnud
ja tema parandab meid,
tema on meid löönud ja tema seob meid!
Tema teeb meid elavaks kahe päevaga,
kolmandal päeval aitab ta meid üles ja me võime elada tema palge ees."
Võtsin selle sõna ja ütlesin Jumalale: "See on Sinu Sõna selleks olukorraks!"
Läksin palatisse, lugesin ja rääkisin välja Hoosea 6 sõnu:
"Jumal elustab sind ja tõstab su üles. Me võime elada Tema palge ees!"
Reedel, 4. juunil, oli Meredith'i teine päev olla haiglas.
Kõndisin sisse, ütlesin ta nime ja ta silmad võbelesid mu poole.
Haarasin ta käe ja palusin tal mu kätt pigistada.
Ta tegigi nii ja õhtuks püüdis ta juba rääkida,
reageerides noogutustega meie küsimustele.
Laupäeva hommikul kell 8 astusin ma oma naise palatisse,
kelle kohta arstid ütlesid, et ta ei jää elama ega hakka rääkima
ja ta istus voodil, naeratas mulle ja ütles loomuliku häälega: "Hei, kallis!"
Teadsin siis, et arstid olid teinud oma tööd ja soovisid parimat,
aga Jumalal oli viimane sõna selles olukorras.
Kiire paranemise tõttu viidi ta järgmisel päeval tavapalatisse.
Nädal pärast saatuslikku infarkti, sai ta haiglast koju ja nägi Oliviat.
Mäletan, et olin nii tänulik, et võisin olla oma tütre jaoks olemas.
Ta teadis täpselt, kes ma olen.
Järgnevate nädalate jooksul tegeleti Meredith'i südame taastamisega.
Täna, 3 aastat hiljem, elab ta oma igapäevaelu, ilma mingite piiranguteta.
Mulle meeldib jagada oma tunnistust ja palvetada nende eest,
kes vajavad tervenemist.
Tahan inimesi julgustada oma tunnistuse läbi.
Soovin tuua au Jumalale ja rääkida inimestele,
milleks Tema on võimeline.
Paljud meie elualad vajavad elustamist nagu tervis ja suhted.
On asju, mis on hääbumas ja vajavad elustamist.
Piibel ütleb, et Jeesus on tulnud tooma elu ja seda ülirohkesti.
Sul on vaja ainult rääkida elu oma olukordadesse.
Sa ei pea olema täiuslik,
aga pead uskuma Jeesusesse ja rääkima elu oma olukordadesse.
Kus iganes oled, tahab Jeesus tulla sinu ellu
ja anda sulle usu, et võiksid rääkida Tema nimel surnud asju tagasi ellu.
Palvetame koos - see on esimene samm lubada Jeesus oma ellu.
Jeesus, olen silmitsi võimatu olukorraga.
Olen paanika äärel, mu meel ja süda on rahutud ja kõik tundub nii lahtine.
Kuulsin olukorrast, kus räägiti elu Sinu nimel.
Kasutan võimalust, paluda Sind oma ellu.
Aita mind, anna mulle vägi olemaks võimeline rääkima oma olukorda.
Palun too elu mu surnud olukordadesse ning usku mu hirmudesse.
Tule mu südamesse, Jeesus. Aamen.
Kui palusid seda palvet, siis soovime sinust kuulda.
Pöördepunkt jätkub pärast pausi.
"Aga õigete rada on otsekui valgusepaistus,
mis muutub üha selgemaks, kuni päev on saabunud." Õp. 4:18
Kutsun sind külastama meie kodulehekülge.
Soovime, et võiksid olla osa Pöördepunkti perekonnast.
Lõpetuseks minu sõbra Agboola Shadaren laul.
Näeme jälle ja Jumal õnnistagu sind!
AGBOOLA SHADARE "Ülistus Talle"
Tõlge: Tiiu Sassiad